Kui 1989. aasta 9. novembril langes Berliini müür, tähistas see sõjajärgse Saksamaa ajaloo ühe kõige põnevama perioodi algust. See oli nagu laulatus demokraatliku lääne ja sotsialistliku ida vahel - peigmees oli nutikas, pruut loori taga varjus ja kaasavara hulk teadmata. Olid nii pulmapidu, sellele järgnenud pohmelus kui ka esmane mõistmine, et enam tagasiteed ei ole. Dokumentaalsarjas portreteeritakse Ida-Saksamaa viimast sotsialistlikku aastat. Et valgustada Saksamaa taasühinemise lugu  pärast 40 aastat kestnud eraldatust, rekonstrueeritakse mõlemalt poolelt pärit inimeste lood, mida täiustavad arhiivimaterjalid ja intervjuud asjatundjatega.